# metadata.dc.description.abstract[].value
Respirar està indissociablement lligat a la vida humana. Ho fem per primer cop quan naixem, i no deixem de fer-ho fins al darrer alè de la nostra vida. Respirem per poder agafar l'oxigen de l'aire. Tots sabem què és l'oxigen. És un dels elements de la Taula Periòdica, on ocupa la posició número 8, entre el nitrogen i el fluor. Poques substàncies reflecteixen tan bé la dualitat que determina la nostra existència. El consumim sense parar, com molts altres éssers vius, però lluny d'acabar-se els organismes fotosintètics, com les plantes, s'encarreguen de restituir-lo. Necessitem energia per viure, i la manera més eficient d'obtenir-la és a través de l'oxidació de determinades biomolècules a l'interior de les cèl·lules. És imprescindible, però al mateix temps és tòxic si en tenim massa, perquè és molt reactiu. Aquesta lluita entre contraris posa de manifest un dels paradigmes de la vida. Som un delicat equilibri condicionat per l'oxigen i l'energia.

# metadata.dc.source[].value
Divulgació i Premsa (Genètica, Microbiologia i Estadística)